Inese Lībiņa-Egnere

Inese Lībiņa-Egnere (sündinud 25. septembril 1977 Riias) on Läti poliitik ja jurist.

1996. aastal lõpetas ta Liepāja 6. Keskkooli ja 2001. aastal Läti Ülikooli õigusteaduse alal. Magistrikraadi õigusteaduse alal summa cum laude sai ta Freiburgi Ülikoolis 2002. aastal. 2007. aastal sai ta Läti Ülikoolis doktorikraadi õigusteaduse alal. 

1999. aasta jaanuarist kuni 2001. aasta oktoobrini töötas ta Läti Konstitutsioonikohtu kohtuniku abina. 2002. aasta novembrist kuni 2007. aasta juulini töötas advokaadina. 2007. aasta juulist kuni 2011. aasta juulini töötas ta Läti Vabariigi presidendi juriidilise nõunikuna. 

2011. aasta valimistel valiti ta Zatlersi Reformipartei nimekirjas Läti Seimi liikmeks. 14. juunil 2012 valiti ta Läti Seimi aseesimeheks. 2014. aastal ühines ta erakonna Ühtsus fraktsiooniga. Ta valiti Läti Seimi liikmeks ka 2014. ja 2018. aastal.Inese Lībiņa-Egnere VienotībaSaeimas priekšsēdētājas biedre Inese Lībiņa-Egnere Latvijas Vēstnesis, 15. juuni 2012 17. jaanuaril 2018 valiti ta Läti seimi riikliku julgeoleku komitee esimeheks.Māris Klūga:Saeimas Nacionālās drošības komisiju vadīs Lībiņa-Egnere lsm.lv, 17 jaanuar 2018

Alates 14. detsembrist 2022 on Inese Lībiņa-Egnere Läti justiitsminister. Latvia. Ministries, etc. rulers.org

Viited

Kategooria:Läti poliitikud
Kategooria:Justiitsministrid
Kategooria:Läti juristid
Kategooria:Läti Ülikooli vilistlased
Kategooria:Freiburgi ülikooli vilistlased
Kategooria:Sündinud 1977